સોસાયટીના મેમ્બરોએ ભરત ભદ્રાની ફરિયાદની કડક શબ્દોમાં ઝાટકણી કાઢતાં મિડ-ડે LOCALને કહ્યું હતું કે ‘અમારી સોસાયટીના એક મેમ્બરે તેની કાર-પાર્કિંગની ઓપન સ્પેસને બાંધી લેતાં આ વિવાદની શરૂઆત થઈ હતી. હવે એ મેમ્બર અને ભરત ભદ્રા બન્ને એક થઈને સોસાયટીના સભ્યોને તંગ કરવા માટે અવનવાં નાટક કર્યા કરે છે. અમારી સોસાયટીની મહિલાઓએ ભરત ભદ્રાના ગેરકાયદે બાંધકામના વિરોધમાં પોલીસ તેમ જ સુધરાઈમાં ફરિયાદ કરી હતી. મહિલાઓની ફરિયાદ પછી પંતનગર પોલીસ પણ અમારી સોસાયટીમાં આવી હતી. ત્યાર બાદ સુધરાઈએ ભરત ભદ્રાએ ઓપન સ્પેસમાં લગાડેલી ગ્રિલ તોડી પાડી હતી. આમ છતાં તે પોતાની જીદ પર જ છે. અમારી ફરિયાદને કારણે જ ફાલ્ગુની દવે મધ્યસ્થી બન્યાં હતાં. ભરત ભદ્રાએ ફાલ્ગુની દવે પર કરેલા આક્ષેપો પાયાવિહોણા અને બેબુનિયાદ છે એની અમે તમને ખાતરી આપીએ છીએ. બાકી ભરત ભદ્રાને કોઈ પણ સંજોગોમાં ગેરકાયદે બાંધકામ કરવા દેવામાં નહીં આવે.’